mordent
En mordent er et kort musikalsk ornament, der tilføjes en tone i form af en enkelt melodisk drejebevægelse ned til den underliggende tone og tilbage igen.
Som ornamenttype er mordenten især almindelig i musik fra 1600-1700-tallet. Mordentens funktion er typisk at gøre den forsirede tone mere betonet, mere rytmisk markant eller mere udtryksfuld.
Et velkendt eksempel er begyndelsestonen i Johann Sebastian Bachs orgelværk Toccata og fuga i d-mol, BWV 565, der netop er udsmykket med en mordent.